CELEX: 52008PC0646
Language: sk
Date: 2008-10-15
Title: Návrh rozhodnutie Rady o pozícii Spoločenstva v Asociačnej rade v súvislosti s vykonávaním článku 73 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej

Dôležité právne oznámenie

|

52008PC0646

Návrh rozhodnutie Rady o pozícii Spoločenstva v Asociačnej rade v súvislosti s vykonávaním článku 73 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej  /* KOM/2008/0646 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 15.10.2008KOM(2008) 646 v konečnom zneníNávrhROZHODNUTIE RADYo pozícii Spoločenstva v Asociačnej rade v súvislosti s vykonávaním článku 73 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej(predložený Komisiou)DÔVODOVÁ SPRÁVA1.  Dohoda o pridružení tvorí právny základ dvojstranných vzťahov medzi Európskou úniou a Izraelom.2.  V článku 73 dohody o pridružení sa ustanovuje vytvorenie orgánov, ktoré sú potrebné na jej vykonávanie. Po vypracovaní a prijatí akčného plánu EÚ − Izrael v rámci európskej susedskej politiky bolo zriadených desať podvýborov, aby mohli riešiť vzrastajúcu technickú zložitosť diskutovaných oblastí.3.  Na 7. zasadnutí Asociačnej rady EÚ – Izrael, ktoré sa konalo v marci 2007, Izrael vyjadril svoje želanie posilniť spoluprácu vo viacerých oblastiach, na ktoré sa vzťahujú ustanovenia dohody o pridružení. EÚ vo svojom vyhlásení pri príležitosti 8. zasadnutia Asociačnej rady EÚ – Izrael v júni 2008 vyjadrila, že ďalšie vzťahy medzi EÚ a Izraelom by sa mali vidieť „v kontexte širokého spektra našich spoločných záujmov a cieľov“.4.  Ďalej uviedla, že „v reakcii na našu spoločnú túžbu rozvíjať bilaterálne vzťahy Európska únia očakáva, že sa postupne rôznymi spôsobmi posilní spolupráca na politickej úrovni a na sektorových úrovniach v súlade s naším spoločným záujmom“. Posilnenie politického dialógu medzi EÚ a Izraelom zahŕňalo „vytvorenie plnohodnotného podvýboru pre ľudské práva namiesto neformálnej pracovnej skupiny pre ľudské práva“.5.  Z hľadiska uvedených skutočností Európska komisia navrhuje Rade, aby sa k existujúcim podvýborom zriadil ďalší podvýbor, ktorý bude pomáhať pri vykonávaní dohody o pridružení a akčného plánu európskej susedskej politiky .6.  Navrhnutý podvýbor bude mať názov: Ľudské práva.7.  Pokiaľ ide o jeho organizáciu, podľa rozhodnutia Rady z 25. marca 2002 bude podvýboru predsedať Komisia . V prípade prerokúvania otázok, ktoré nespadajú do kompetencií Spoločenstva, bude podvýboru predsedať zástupca predsedníctva Rady, ktorý vyjadrí stanovisko členských štátov. V tomto poslednom prípade sa Komisia plne pridruží k prípravným prácam a k vymedzeniu cieľov zasadnutí podvýborov.8.  Cieľ a oblasti, ktorými sa bude podvýbor zaoberať, ako aj vykonávacie postupy sú uvedené v pripojenom rokovacom poriadku.NávrhROZHODNUTIE RADYo pozícii Spoločenstva v Asociačnej rade v súvislosti s vykonávaním článku 73 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhejRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek,so zreteľom na návrh Komisie[1],keďže:(1) Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej bola podpísaná 20. novembra 1995 a nadobudla platnosť 1. júna 2000.(2) V článku 73 uvedenej dohody sa ustanovuje vytvorenie pracovných skupín a orgánov (ďalej len „podvýbory“) potrebných na vykonávanie dohody,ROZHODLA TAKTO:Jediný článokPozícia, ktorú musí prijať Spoločenstvo v Asociačnej rade, ktorá sa zriadila euro-stredomorskou dohodou uzatvorenou medzi Európskymi spoločenstvami a ich členskými štátmi na jednej strane a Izraelským štátom na strane druhej, v súvislosti s vykonávaním článku 73 tejto dohody, sa zakladá na návrhu rozhodnutia Asociačnej rady pripojeného k tomuto rozhodnutiu.Podvýboru predsedá zástupca Európskej komisie v mene Európskeho spoločenstva a jeho členských štátov. Členské štáty sú informované o zasadnutiach podvýborov a majú právo zúčastňovať sa na nich.Zástupca predsedníctva Rady vyjadruje stanovisko EÚ k otázkam týkajúcim sa hláv V a VI Zmluvy o Európskej únii. Komisia sa plne zapája do prípravnej práce a stanovenia cieľov zasadnutí podvýborov.V Bruseli […]Za Radupredseda […]NávrhROZHODNUTIE ASOCIAČNEJ RADY EÚ − IZRAELZriadenie podvýboru pre ľudské práva Asociačného výboruAsociačná rada EÚ − Izrael,so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej,keďže:(1) V článku 73 dohody sa ustanovuje vytvorenie pracovných skupín alebo orgánov (ďalej len „podvýbor“) potrebných na vykonávanie dohody,ROZHODLA TAKTO:Jediný článokTýmto sa zriaďuje podvýbor Asociačného výboru EÚ − Izrael uvedený v prílohe 1 a prijíma sa rokovací poriadok tohto podvýboru uvedený v prílohe 2.Podvýbor podlieha Asociačnému výboru, ktorému podáva správu po každom svojom zasadnutí. Uvedený podvýbor nemá rozhodovaciu právomoc.Asociačný výbor prijme všetky potrebné opatrenia, aby zabezpečil jeho riadne fungovanie, a informuje o tom Asociačnú radu.Asociačná rada môže rozhodnúť o zriadení ďalších podvýborov alebo skupín alebo o zrušení existujúcich podvýborov alebo skupín.Toto rozhodnutie nadobúda účinnosť dňom jeho prijatia.V Bruseli […]Za Asociačnú raduPRÍLOHA IDOHODA O PRIDRUŽENÍ EÚ − IZRAELPODVÝBOR ASOCIAČNÉHO VÝBORU(11) Ľudské právaPRÍLOHA IIRokovací poriadokPodvýbor EÚ − Izrael č. 11Ľudské práva1. Zloženie a predsedníctvoPodvýbor tvoria zástupcovia Európskeho spoločenstva a jeho členských štátov, ako aj izraelskej vlády. Striedavo mu predsedajú obe strany. Každá strana vymenuje svojho vlastného predsedu. Členské štáty sú informované o zasadnutiach príslušných podvýborov a pozývajú sa na ne.2. ÚlohaPodvýbor je fórom na diskusiu, konzultáciu a hodnotenie, podlieha Asociačnému výboru, pracuje pod jeho vedením a po každom zasadnutí mu podáva správu. Podvýbor nemá rozhodovaciu právomoc, ale môže predkladať návrhy Asociačnému výboru.3. Oblasť pôsobnostiPodvýbor prerokuje vykonávanie dohody o pridružení a súvisiaceho akčného plánu európskej susedskej politiky vrátane uvedených oblastí a hodnotí dosiahnutý pokrok, pokiaľ ide o ciele a opatrenia, ktoré boli stanovené a dohodnuté v akčnom pláne. V prípade potreby prerokúva spoluprácu v oblasti verejnej správy. Podvýbor skúma a navrhuje možné kroky, ktoré by bolo vhodné podniknúť v súvislosti s akýmikoľvek problémami, ktoré môžu vzniknúť v týchto oblastiach:− demokracia,− ľudské práva,− základné slobody,− boj proti antisemitizmu,− boj proti rasovej neznášanlivosti a xenofóbii vrátane diskriminácie.Uvedený zoznam nie je úplný a Asociačná rada môže pridať ďalšie oblasti. Hoci vyššie uvedené oblasti sa prerokovávajú aj v podvýbore pre politický dialóg a spoluprácu, tento podvýbor pre ľudské práva sa bude sústreďovať na aspekt ľudských práv a aspekt medzinárodného humanitárneho práva príslušných častí akčného plánu ESP s osobitným dôrazom na vnútroštátne/interné záležitosti Izraela a EÚ. Na žiadosť ktorejkoľvek zo strán sa môžu prerokúvať aj jednotlivé prípady.Podvýbor môže rokovať o otázkach súvisiacich s jedným, viacerými alebo všetkými uvedenými sektormi.4. SekretariátZástupca Európskej komisie a zástupca izraelskej vlády vykonávajú spoločne funkcie stálych tajomníkov podvýboru.Všetky oznámenia týkajúce sa podvýboru sa odosielajú tajomníkom. Tajomníci zodpovedajú za prípravu zasadnutí výboru vrátane termínov a programov zasadnutí.5. ZasadnutiaPodvýbor sa schádza zakaždým, keď si to okolnosti vyžadujú, v zásade najmenej raz do roka. Zasadnutie sa môže zvolať na základe požiadavky predsedu ktorejkoľvek zo strán zaslanej prostredníctvom tajomníka, ktorý postúpi požiadavku druhej strane. Po doručení požiadavky na zasadnutie podvýboru tajomník druhej strany odpovie do pätnástich pracovných dní. V prípade potreby a na základe dohody oboch strán sa počet zasadnutí podvýboru môže zoskupiť do niekoľkých dní.V osobitne naliehavých prípadoch sa zasadnutia podvýborov môžu zvolať aj v kratšom čase za predpokladu, že s tým obe strany súhlasia. Všetky žiadosti o zvolanie zasadnutia musia mať písomnú formu.Každé zasadnutie podvýboru sa koná v čase a na mieste, na ktorom sa obe strany dohodli.Zasadnutia zvoláva zodpovedný tajomník po dohode s predsedom. Pred každým zasadnutím oznámia strany predsedovi plánované zloženie ich delegácie.Ak obe strany súhlasia, podvýbor môže pozvať na svoje zasadnutia odborníkov, aby poskytli požadované špecifické informácie.6. Program zasadnutíVšetky požiadavky na zaradenie bodov do programu podvýboru sa zasielajú tajomníkom.Pre každé zasadnutie vypracuje predseda predbežný program zasadnutia. Zodpovedný tajomník ho odovzdá svojmu náprotivku najneskôr desať dní pred začiatkom zasadnutia.Body, ktoré majú byť zaradené do predbežného programu zasadnutia, musia byť oznámené tajomníkom najneskôr pätnásť dní pred začatím zasadnutia. Obom stranám musia byť doručené podklady aspoň sedem dní pred zasadnutím. Aby sa zohľadnili naliehavé záležitosti, je možné tieto časové lehoty skrátiť za predpokladu, že s tým obe strany súhlasia.Podvýbor prijíma program na začiatku každého zasadnutia.7. ZápisnicaZápisnicu spisujú a schvaľujú obaja tajomníci po každom zasadnutí. Tajomníci podvýboru zasielajú kópiu zápisnice vrátane návrhov a odporúčaní podvýboru tajomníkom a predsedovi Asociačného výboru.8. Verejnosť zasadnutíPokiaľ sa nerozhodne inak, zasadnutia podvýboru sú neverejné a záznamy z jeho rokovaní sa nezverejňujú.FINANČNÝ VÝKAZ |DÁTUM: |1. | ROZPOČTOVÁ POLOŽKA: | ROZPOČTOVÉ PROSTRIEDKY: |2. | NÁZOV: Pozícia Spoločenstva v Asociačnej rade v súvislosti s vykonávaním článku 73 Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej |3. | PRÁVNY ZÁKLAD: Čl. 73 Dohody o pridružení EÚ – Izrael |4. | CIELE: Zriadenie jedného podvýboru |5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2008 (mil. EUR) | NASLEDUJÚCI ROZPOČTOVÝ ROK 2009 (mil. EUR) |5.0 | VÝDAVKY - Z ROZPOČTU ES (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ | neuvádza sa | neuvádza sa | neuvádza sa |5.1 | PRÍJMY - VLASTNÉ ZDROJE ES (POPLATKY/CLÁ) - NÁRODNÉ | neuvádza sa | neuvádza sa | neuvádza sa |5.0.1 | ODHADOVANÉ VÝDAVKY | - | - | - | - |5.1.1 | ODHADOVANÉ PRÍJMY | - | - | - | - |5.2 | SPÔSOB VÝPOČTU: |6.0 | MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO |6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO |6.2 | BUDE POTREBNÝ DOPLŇUJÚCI ROZPOČET? | NIE |6.3 | BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? | NIE |POZNÁMKY: Zasadnutia podvýborov sa uskutočnia v Bruseli a v Jeruzaleme. Ak bude zasadnutie v Jeruzaleme, výdavky účastníkov sa budú kryť z rozpočtu určeného na ich misie. |.[1] Ú. v. EÚ C [...], [...], s. [...].